Ychydig ddyddiau cyn y JMC (EN) cafodd pob un o'r Llywodraethau Datganoledig y testun cyfreithiol hirddisgwyliedig gan Lywodraeth y DU.  Cawsom gopïau ymlaen llaw ddiwrnod yn unig cyn iddo gael ei gyhoeddi, sy'n gyfan gwbl annerbyniol.  Rydym wedi bod yn galw ers wythnosau lawer i Lywodraeth y DU rannu'r testun hwn gyda ni. Mae'n ddefnyddiol gweld y testunau cyfreithiol yn y diwedd a deall y paramedrau y mae Llywodraeth y DU yn gweithio tuag atynt yn y trafodaethau hyn ond rydym yn anghytuno'n sylfaenol â'u dull gweithredu.  Mae eu dull gweithredu fel y'i cadarnhawyd gan y testun cyfreithiol yn rhoi ideoleg o flaen y realiti economaidd. Mae eu dull gweithredu’n rhoi sofraniaeth o flaen cynnal perthynas economaidd agos â phartner masnachu pwysicaf Cymru. Gan fod gennym gyfrifoldeb dros weithredu llawer o agweddau ar y berthynas yn y dyfodol, rydym wedi datgan dro ar ôl tro, fod angen i Lywodraeth y DU a'r UE gael sicrwydd y gellir gweithredu beth bynnag fydd yn deillio o'r trafodaethau yn y pen draw ar draws pob rhan o'r DU.
A few days before JMC (EN) all of the Devolved Governments received the long awaited legal text from the UKG.  We received advance copies just one day before its publication which is completely unacceptable.  We have been calling for many weeks for the UK Government to share this text with us. It is useful to finally see the legal texts and understand the parameters that the UK Government are working towards in these negotiations but we fundamentally disagree with their approach.  Their approach as confirmed by the legal text puts ideology ahead of the economic realities. Their approach puts sovereignty ahead of maintaining a close economic relationship with Wales’ most important trading partner. We have repeatedly stated that as we have responsibility for implementing many aspects of the future relationship the UK Government and the EU need assurance that whatever eventually emerges from the negotiations can be implemented across all parts of the UK.